Boticas

Boticas estas portugala urbo en la nordo de la Distrikto Vila Real, en la regiono Trás-os-Montes (Nordo) kaj la intermunicipa komunumo Alto Tâmega, kun ĉirkaŭ 1 540 loĝantoj (2021).

Estas sidejo de municipo Boticas de 321,96 km² de areo kaj 5 000 loĝantoj (en 2021), subdividite en dek submunicipoj. La municipo limas norde kaj okcidente kun la municipo Montalegre, oriente kun Chaves, sudoriente kun Vila Pouca de Aguiar, sude kun Ribeira de Pena kaj sudokcidente kun Cabeceiras de Basto. 

Historio
eta|maldekstre|220px|Preĝejo de Santa Maria (Covas do Barroso).
La homa loĝado de tiu teritorio, datas el prahistorio, multe antaŭ la romia okupado, kiel atestas kelkaj kastrumoj kaj arkeologiaj trovitaĵoj en kelkaj lokoj. Fine de la 3-a jarcento a.n.e. startis la romia koloniigo de la teritorio aktuale portugala. Boticas estis urbeto de romianoj kiuj tie konstruis la urbeton Batocas, rilate al minoj kaj famaj Termoj de Carvalhelhos, kiuj ŝajne havis miraklajn akvojn. 

Poste kaj ĝis la fondo de la reĝlando Portugalio, tiu teritorio estis sinsekve okupita de Suevoj, Visigotoj kaj islamanoj. 

Meze de la 19-a jarcento la administraciaj reformoj faritaj en la municipa nivelo rezultis en la aktuala formo de la municipo.

La loĝantaro de Boticas atingis pinton de pli ol 14 000 loĝantoj en la 1960-aj jaroj, sed poste okazis forta elmigrado kaj ĝi malaltiĝis ĝis nunaj 5 000, tio estas, oni perdis preskaŭ du trionojn. Gravaj enspezofontoj estas kaŝtanoj, fungoj kaj brutobredado de kaproj.

 Administracia ento 
La municipo Boticas havas la jenajn fregeziojn:

 Alturas do Barroso e Cerdedo
 Ardãos e Bobadela
 Beça
 Boticas e Granja
 Codessoso, Curros e Fiães do Tâmega
 Covas do Barroso
 Dornelas
 Pinho
 Sapiãos
 Vilar e Viveiro

Vidindaĵoj
 Kapelo de Atilhó aŭ de Santa Margarida kaj Romanika Kapelo de Sapiãos, 
 Kastrumoj de Carvalhelhos aŭ Castelo dos Mouros, de Lesenho aŭ Outeiro Lesenho, de Giestosa aŭ Castro do Souto da Lama, kaj de Cabeço
 Ponto super la rivero Beça
 Krucmonumento de Covas do Barroso
 Preĝejoj de Santa Maria (Covas do Barroso), romanikaj preĝejoj de Beça kaj de Covas do Barroso, kaj gotika preĝejo de Lampiões
 Pilorio de Dornelas
 Minkomplekso de supra valo de la rivero Terva
 Centro de Artes Nadir Afonso
 Galega militisto, trovita en São Salvador de Viveiro, kun kopio antaŭ la urbodomo de Boticas
 Akvomuelejoj
 Homformaj tomboj en Sapiãos

 Bildoj 

 Referencoj 


Kategorio:Urboj de Portugalio
Kategorio:Distrikto Vila Real